Huomioi: Martinlaakson kirjaston Luetaan yhdessä -ryhmä kokoontuu toistaiseksi Myyrmäen kirjaston 1.kerroksessa torstaisin klo 10-12. ***** Vuonna 2023 syyskauden Luetaan yhdessä kokoontuu Martinlaakson kirjastolla torstaisin 7.9.2023-7.12.2023 välisenä aikana klo 10-12. Tule lukemaan, puhumaan ja kirjoittamaan suomea! Ryhmä on avoin kaikille: aloittelijoille ja jo pidemmälle edistyneille kielen opiskelijille. Opettajat ovat suomalaisia, ja opetus on maksutonta. Aika: joka torstai klo 10-12 Lisätietoja: http://www.luetaanyhdessa.fi/ Tervetuloa! Kuva: Luetaan yhdessä - verkosto
Under höstterminen 2023 samlas Läs tillsammans vid Martinlaakso bibliotek på torsdagar mellan 7.9.2023-7.12.2023 klockan 10-12. Kom och läs, prata och skriv på finska! Gruppen är öppen för alla: nybörjare och mer avancerade språkstudenter. Lärarna är finländare och undervisningen är kostnadsfri. Tid: varje torsdag kl. 10-12 Mer information: <a href="https://eur01.safelinks.protection.outlook.com/?url=http%3A%2F%2Fwww.luetaanyhdessa.fi%2F&data=05%7C01%7Ctoni.heikura%40vantaa.fi%7C943cfa4651334e59dbc308db9caf3524%7Cdad5d62c98304db09c1589befcc5cf3e%7C0%7C0%7C638276048594538609%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=3KHFpcv7PTP5jyaAxOkxHDVUfJ%2BjPdP22%2FERS%2Fa1UQQ%3D&reserved=0" title="Alkuperäinen URL-osoite: http://www.luetaanyhdessa.fi/. Napsauta tai napauta, jos luotat tähän linkkiin.">http://www.luetaanyhdessa.fi/ Välkommen! Bild: Läs tillsammans - nätverket
Luetaan yhdessä - Suomen kielen opintoryhmä
Luetaan yhdessä - Suomen kielen opintoryhmä kaikille
Lähde ikäihmisten yhteiskävelylle torstaiaamuisin klo 10 Maunulan kirjastolta 7.9. - 28.12. 2023. Tee kävelystä itsellesi rutiini. Tule kävelemään yhdessä vaikka joka torstai. Vapaaehtoinen ohjaaja mukana mahdollisuuksien mukaan. Kokoontuminen klo 10 ulkona Maunula-talon pääovien luona. Kävely kirjaston lähialueella. Laita jalkaan mukavat kävelykengät, pukeudu säänmukaisesti ja tule mukaan. Tapahtuma on maksuton. Ei ennakkoilmoittautumista. Olet lämpimästi tervetullut. Kysy lisätiedot ja tarkemmat aikataulut kirjastoltasi, tai Liikuntaluurista, puh. 09 310 32623, ma–to klo 13–15 (pvm/mpm). Liikunnasta seuraa seuraa!
Tule kävelemään yhdessä. Vapaaehtoiset ohjaajat mukana mahdollisuuksien mukaan.
Tervetuloa kahvittelemaan kirjastoon! Kahvittelut alkavat 14.9. ja jatkuvat 14.12. asti joka torstaiaamu klo 9-11. Voit lukea päivän lehden ja aikauslehtiä tai vaan nauttia aamun tunneista kirjastossa kahvikupposen äärellä.
Tervetuloa kirjastoon aamukahville torstaiaamuisin!
Iloa, kielen oppimista ja sosiaalisuutta edistävää toimintaa loruleikkien muodossa. Taaperotuokiot on tarkoitettu alle 4-vuotialle lapsille huoltajineen. Taaperoiden lorutuokiot Kannelmäen kirjastossa kerran kuussa torstaisin klo 10–10.30: 7.9. 5.10. 2.11 30.11. Vapaa pääsy, ei ennakkoilmoittautumista. Tervetuloa!
Lähde ikäihmisten yhteiskävelylle torstaisin Puistolan kirjastolta (osoite Nurkkatie 2). Tee kävelystä itsellesi rutiini. Tule kävelemään yhdessä vaikka joka torstai, vapaaehtoinen ohjaaja mukana mahdollisuuksien mukaan. Kävely on osallistujille maksuton, eikä ennakkoilmoittautumista tarvita. Laita jalkaan mukavat kävelykengät, pukeudu säänmukaisesti ja tule mukaan! Kävelyt järjestetään torstaisin 7.9.-30.11. klo 9–10. Klo 9.00 Kokoontuminen ulkona kirjaston pääovien edustalla. Kävelylenkin päätteeksi yhteinen kahvihetki kirjastolla. Kysy lisää: Liikuntaluuri puh. 09 310 32623, ma–to klo 13–15 (pvm/mpm).
Lähde ikäihmisten yhteiskävelylle kirjastolta torstaisin
Helsingin liikuntapalvelut ja kirjastopalvelut innostavat elokuussa helsinkiläisiä ikäihmisiä liikkumaan matalalla kynnyksellä omalla lähialueella. Tervetuloa mukaan!
Tapulikaupungin kirjaston satutuokiot järjestetään torstaisin klo 9.30. Satutuokiossa luetaan suomenkielisiä satuja. Satutuokiot on suunnattu alle 7-vuotiaille lapsille vanhempineen. Tervetuloa satujen maailmaan! Kuva: Maarit Hohteri
Galleria Rikhard Rauni Hulke: Mieli, ajatukset ja muita sinfonioita Lisätietoa näyttelystä Tervetuloa taiteilijatapaamiseen torstaina 16.11. klo 17–18! Galleria Arthur Kaija Poijula: Kollaaseja ja piirustuksia Lisätietoa näyttelystä
Taidelainaamon kuukauden taitelijat ovat Rauni Hulke ja Kaija Poijula.
Familiars Noituus on historiallisesti ollut vastavoima yhteiskunnan auktoriteeteille. Se ei sopeudu status quoon vaan ottaa vallan takaisin. Ei siis ole yllättävää, että noituus assosioituu usein queeriyteen. Näyttely tutkii noituuden ja queeriyden suhdetta erilaisten apuhenkien eli familiaarien kautta. Familiaarit manifestoituvat usein eläimen hahmossa ja toimivat noidan suojelijana hänen saadessaan voimansa. Ahma Hokkanen on muunsukupuolinen sarjakuva- ja tatuointitaiteilija. Hänen töitään voi seurata Instagramissa @ahmatattoo *** Kallion kirjasto Viides linja 11 (09) 310 85053 Kallion kirjasto Facebookissa
Näyttely tutkii noituuden ja queeriyden suhdetta erilaisten apuhenkien eli familiaarien kautta. Familiaarit manifestoituvat usein eläimen hahmossa ja toimivat noidan suojelijana hänen saadessaan voimansa.
Luontoa, elämää ja vähän fantasiaa kuvattuna surrealistisin ilmein, suoraan sensuroimatta aivoryönälän uumenista.
Juban " Viivi ja Wagner"-sarjakuva tavoittaa päivittäin yli neljä miljoonaa sanomalehden lukijaa eri puolella Suomea. Viivin ja Wagnerin huumori on pitänyt tavanomaisesta sanomalehtisarjakuvasta poikkeavan linjansa. Se on aina ennalta arvaamatonta ja kaavoihin kangistumatonta. Hetkittäin se palkitsee lukijansa lempeällä tilannekuvauksella, toisinaan jättää lievän hölmistyksen tilaan vain iskeäkseen seuraavaksi riemastuttavalla oivalluksella. Kaikki lukevat Viiviä ja Wagneria omalla tavallaan. Lapset, nuoret ja aikuiset löytävät siitä oman kiinnekohtansa. Eihän nuoren, fiksun naisen ja possun elämänkumppanuus koskaan voi olla itsestään selvää! Kiintymyksellään tähän omalaatuiseen pariskuntaan suomalaiset ovat osoittaneet uteliaisuutta, ennakkoluulottomuutta ja erilaisuuden sietokykyä - ainakin sarjakuvaa kohtaan. Ensimmäisen taidenäyttelyn Juba piti Galleria Dix:ssä, Helsingissä vuonna 2004, jonka jälkeen vielä seuraavat v. 2006 ja v. 2008. Nämä näyttelyt olivat suuria yleisömenestyksiä ja kaikki esillä olleet maalaukset myytiin jo avajaisissa. Oulunkylän näyttelyssä on esillä "Viivi ja Wagnerin parisuhdeteoriaa", joka osuu ja uppoaa usein jokapäiväisiin tilanteisiin juuri siellä kotona, kuten teokset "En tiskaa", "Naisen takana on sika", "Rakas hapannaama". Teokset ovat grafiikkaa, serigrafioita (silkkipainotöitä), jotka taiteilija on numeroinut ja signeerannut. Tervetuloa. Näyttelyn järjestäjä: Galleria Sitte/Markku Saarela/0405527061 Oulunkylän kirjasto
Juba Tuomolan "Viivi ja Wagner Parisuhteellisuusteoria" -taidenäyttely
Taidenäyttelyn teokset ovat grafiikkaa, serigrafioita (silkkipainotöitä), jotka taiteilija on numeroinut ja signeerannut.
Pidä unelmistasi huolta Sirkku Tukiaisen grafiikanvedoksissa on pieniä, hiljaisia hetkiä ja tarinoita. Linnut ihmettelevät maailmanmenoa, kasvit elävät luonnon kiertokulussa omalla paikallaan. Toivon etsiminen ja ylläpitäminen ovat keskeisiä teemoja. Unelmat ovat toivon sukulaisia. Niitä on tärkeää vaalia yksilön elämässä, maailman tulevaisuudelle todeksi tulevat, elämää tukevat unelmat ovat välttämättömiä. Sirkku Tukiainen tekee harrastuksena metalligrafiikkaa, linovedoksia ja kartonkigrafiikkaa. Näitä kaikkia on esillä tässä näyttelyssä. Tervetuloa katsomaan! *** Kallion kirjasto Viides linja 11 (09) 310 85053 Kallion kirjasto Facebookissa
Tukiaisen grafiikanvedoksissa on pieniä, hiljaisia hetkiä ja tarinoita.
Arkkitehdin koulutukseen kuului kursseja, joissa piirrettiin kaupunkinäkymiä kohtalaisen nopeasti. Kynä vaan paperiin, ja noin 5-10 minuutissa pitäisi saada ainakin pääosin muodot, reunat, syvyys ja varjot aikaiseksi. Koulun jälkeen olen jatkanut ns. skissien tekemistä, sillä postikorttivihko ja kynät kulkevat kevyesti reissussa. Piirtäminen suo rauhallisen hetken keskittyä kaupunkitilaan tai maisemaan. Piirustukset on enimmäkseen tehty paikanpäällä 20-30 minuutissa, suoraan musteella paperille; joskus lisään värit tai muita efektejä kotona. Käytän yleensä vanhanaikaisia täytemustekyniä, niissä on tiettyä charmia, mutta haittana on että sormet ovat usein musteessa.
Marko Bunn: Mustesormi – arkkitehdin matkamuistoja maailmalta
Piirtäminen suo rauhallisen hetken keskittyä kaupunkitilaan tai maisemaan.
Kirjavat kirjat, koreat kannet, sadat sävyt sivuillani on ensimmäinen näyttely, jossa on nähtävillä näin laajasti tekemiäni taiteilijakirjoja. Suurin osa kirjoista on nyt ensimmäistä kertaa yleisön nähtävillä. Katseen kohteena on itselleni syvin, herkin ja rakkain tapa taiteentekemiseen. Lähes päiväkirjanomaisesti aikaa ja elämää kommentoivat kuvat kansien sisällä. Taiteilijakirjani ovat uniikkeja ja runsaita. Kuvavirta on moninainen, monipuolinen ja yllättävä. Olen tehnyt näitä kirjoja jo lähes 10 vuotta. Moleskine Sketchbook valikoitui mielekkäimmäksi kooksi jo useampi vuosi sitten, vaikka varhaisimmissa kirjoissani koko vaihteli. Osaan välttävästi sitoa itsekin kirjoja, mutta minun mielenkiintoni keskiössä on kuva - eritavoin ja erivälinein tuotettu kuva, joten on luontevaa käyttää valmiiksi sidottua kirjaa. Avatessani puhtaan aukeaman annan itselleni luvan vastata kyllä mieleen tuleville ideoille, olivatpa ne miten hulvattomia tahansa. Usein oivallan vasta jälkikäteen, mitä aukeamalla kommentoin tai mihin tunnelmaan huomioni kulloinkin on kiinnittynyt. Jokainen aukeama on minulle kuin elävä muisto siitä hetkestä ja niistä tunteista tai ajatuksista, joita sitä tehdessäni koin tai näin. Henkilökohtaisuudestaan huolimatta aukeama on tehnyt tehtävänsä, kun se on valmis. Itselleni taiteilijana prosessi on yhä lopputulosta tärkeämpi. Kirja mahdollistaa paljon - se ei juurikaan rajaa sitä, mitkä välineet ovat mahdollisia. Tästä johtuen aukeamilta löytyy hyvin monipuolisesti erilaisia tekniikoita ja materiaaleja aina paperikollaasista viivapiirokseen. Sekatekniikka on hyvin lähellä sydäntäni. Kirja on minulle rakas myös muotonsa puolesta. Lapsuudessani minulla ei ollut mahdollisuutta käydä taidenäyttelyissä tai kokea muutoin kuvaa kuin kirjojen kautta. Kirjoja onneksi oli jo tuolloin helposti saatavilla sekä kotona että kirjastossa. Toivottavasti nämä taiteilijakirjani herättävät jotain myös katsojassa ja jos niin käy, kuulen siitä mielelläni. Anu-Riikka Lampinen
Anu-Riikka Lampinen: Kirjavat kirjat, koreat kannet, sadat sävyt sivuillani
Jokainen aukeama on minulle kuin elävä muisto siitä hetkestä ja niistä tunteista tai ajatuksista, joita sitä tehdessäni koin tai näin.
Jätkäsaari handicraft evenings take place every other Wednesday in Jätkäsaari library. Crab your knitting, crocheting or any other craft you are doing with you and come to enjoy doing handicrafts together! In addition to sharing a nice hobby you can get tips and ideas. You can come every time or whenever you have time. Handicrafters of all ages and of all skill levels can join. You are welcome to join exactly as you are. Just bring a handicraft with you that you can work on. It’s also possible to get help from the organiser of the evenings for basic techniques. Tea and small snacks are also provided. See you in the library!
Bring a handicraft with you to Jätkäsaari handicraft evening
Paloheinän kirjaston Sysi-monitoimitilassa on esillä 2.-29.11.2023 A Gröhnin teoksia. Maalaan ymmärtääkseni tätä ristiriitaista ympäröivää maailmaa, ihmisiä ympärilläni ja itseäni. Maalatessa työskentelen värien kautta intuitiivisesti. Joskus syntyvä teos kertoo tarinansa parhaiten abstraktina. Välillä tunnetta välittää havainnointi ja esittävä ilmaisu, ihmishahmo tai sen henkäys. Usein myös vain keskityn maalaamisen rauhaan analysoimatta liikaa. Maalaustyyliäni voi kuvailla ekspressiiviseksi; käytän voimakkaita siveltimenvetoja ja haluan välittää maalaushetken tunteen ennemmin kuin jäljentää todellista maailmaa. Sanotaan, että pisimmän matkan ihminen tekee tunteakseen itsensä - myös minulle sisäinen maailma on luovuuden lähde. Piirtäminen ja maalaaminen eivät kuitenkaan ole vain yksin työskentelyä, vaan ne ovat myös vuorovaikutusta muihin ihmisiin: jaettuja kokemuksia, ideoita, palautetta, kannustusta, tarinoita, ajan ja sukupolvet ylittävää kerrontaa ihmisyydestä. Monotypia on nimensä mukaisesti ainutlaatuinen painokuva ja maalauksellista grafikkaa. Työskentelen myös hengittävällä munatemperalla ja akvarelleilla. Öljyväreissä käytän hyväkseni kerroksellisuutta. A Gröhn on voittanut Helsingin taideyhdistyksen 2023 mielenmaisema kuvataidepalkinnon. Näyttely on katsottavissa kirjaston aukioloaikoina: ma-to 9-20 pe 9-16 la 10-16 Vapaa pääsy. Tervetuloa! Seuraa taitelijaelämää: Instagramissa osoitteessa @a.grohn ja Facebookissa A Gröhn Helsingin Taideyhdistys esittelee taiteilijan
Paloheinän kirjaston Sysi-monitoimitilassa on marraskuussa esillä A Gröhnin ekspressiivisiä teoksia.
Kaipaatko seuraa käsitöiden tekemiseen? Jätkäsaaren käsityöpiiri kokoontuu joka toinen keskiviikko Jätkäsaaren kirjastoon tekemään yhdessä käsitöitä. Nappaa mukaasi kudin, virkkuutyö, askartelu tai mitä sinulla onkaan työn alla, ja tule nauttimaan käsitöiden tekemisestä yhdessä! Yhteisen harrastuksen lisäksi ryhmässä voidaan jakaa vinkkejä ja ideoita. Paikalle voi tulla jokaisena kertana tai aina, kun aika sallii. Kaikenikäiset ja -taitoiset käsitöiden tekijät ovat tervetulleita käsityöpiiriin. Olet tervetullut osallistumaan juuri sellaisena, kuin olet. Tuo mukanasi joku oma työ, jota voit tehdä. Käsityöpiirin ohjaajalta on mahdollista saada opastusta peruskäsityötekniikoihin. Käsityöpiireissä on tarjolla teetä ja keksejä. Tavataan käsityön merkeissä kirjastossa!
Shakkiopetusta Lauttasaaressa Kaikenikäiset shakista kiinnostuneet ovat tervetulleita oppimaan shakin alkeita Lauttasaaren kirjastoon. Maksuton opetus (suomeksi ja englanniksi) järjestetään monitoimitilassa keskiviikkoisin klo 17–20. Opetus on vapaamuotoista: - Mukaan voi tulla mihin aikaan tahansa. - Opastamme shakin sääntöihin ja pelin eri osa-alueisiin (avaukset, taktiikka, strategia, loppupeli, kilpapelaaminen). - Pelailemme ilman shakkikelloa. - Neuvottelupeleissä etsimme yhdessä ääneen analysoimalla peliaseman vahvuudet, heikkoudet, mahdollisuudet ja uhat. - Ratkomme taktisia pulmia ja loppupelitehtäviä. - Annamme vinkkejä shakin itseopiskeluun. Tapahtuman järjestää Lauttasaaren suomalainen shakkikerho. Lämpimästi tervetuloa!
Kaikenikäiset shakista kiinnostuneet ovat tervetulleita oppimaan shakin alkeita Lauttasaaren kirjastoon.
Haaveiletko kirjoittamisesta? Tule mukaan tekemään luovan kirjoittamisen harjoituksia. Aiempaa kokemusta ei tarvita. Voit ottaa mukaan kynän ja muistikirjan tai tietokoneen, mutta ne saa myös lainaksi kirjastosta. Klubia vetää kirjailija Sini Helminen. Ei ennakkoilmoittautumista. Lisätietoja: Sini 09 310 85064 tai sini.helminen@hel.fi Oulunkylän kirjasto
Tule mukaan tekemään luovan kirjoittamisen harjoituksia nuorten kirjoittajien klubille kirjailija Sini Helmisen johdatuksella.
Malminkartanon kirjastossa kokoontuu viikoittain korttipelipiiri, jossa pelataan helppoa mutta vähitellen vaikeutuvaa Shanghai-peliä. Yhden pelin kesto on noin 1,5 tuntia, mutta osallistua voi myös lyhyemmän ajan. Tervetuloa mukaan, aikaisempaa kokemusta pelistä et tarvitse. https://fi.wikipedia.org/wiki/Shanghai_(peli) https://www.korttipelit.net/shanghai
Shanghai-pelikorttipiiri Malminkartanon kirjastossa
Marraskuussa dekkari-ilta! Keskiviikkona 29.11. klo 18 Pihlajamäessä asuva dekkarikirjailija Risto Malin kertoo uusimmasta rikosromaanistaan Kylmä kuin Kymi. Kirjan tapahtumat juontavat juurensa Kymenlaaksoon, Voikkaan ja Myllykosken paperitehtaiden lopettamisiin. Tehtaiden sulkemiset merkitsevät henkilökohtaista tragediaa Jonna Järvilehdolle ja Joni Joentaustalle, jotka saavat oudon ehdotuksen. Sen jälkeen alkaa tapahtua mystisiä hukkumisia. Onko liikkeellä kostomurhaaja? Pariskunta muuttaa Helsingin Pihlajamäkeen, ja pian tutkimusten painopiste siirtyy pääkaupunkiseudulle. Lopulta heille jää kaksi vaihtoehtoa: selvittää kostomurhien tekijä tai joutua hänen uhrikseen. Tarjolla on lisäksi maistiaisia Malinin seuraavasta rikosromaanista nimeltään Fabergén kana, joka ilmestyy keväällä 2024. Tapahtumat lähtevät taas liikkeelle Kymenlaaksosta, mutta kirjassa liikutaan paljon myös Viikinmäen, Latokartanon, Pihlajamäen ja Malmin kulmilla. Lämpimästi tervetuloa!
Pihlajamäessä asuva dekkarikirjailija Risto Malin marraskuussa vieraana Viikin kirjastossa!